Ni Charles Robert Darwin, FRS (12 Pebrero 1809 – 19 Abril 1882) ket maysa idi nga Inggles a naturalista. Isu ti nangibangon nga amin a sebbangan iti biag ket nagtaud iti napalpalabas a panawen manipud kadagiti sapasap a puonan, ken nangipaltiing ti sientipiko a teoria a daytoy a panagsangsanga a tabas iti itutubo ket nagbanagan kadagiti yaaddang a tinawtawagna a masna a panagpili.

Ti Bosnio (bosanski / босански [bɔ̌sanskiː]) ket isu ti naiyalagad a karuay ti pagsasao a Serbo-Kroata nga inus-usar babaen dagiti Bosniako. Ti Bosnio ket maysa kadagiti tallo nga opisial a pagsasao ti Bosnia ken Herzegovina, a kakuyog ti Krota ken Serbio. Daytoy ket maysa pay nga opisial a nabigbigan a minoridad wenno rehional a pagsasao idiay Serbia, Ti Montenegro, Kosovo, ken Macedonia.

Dagiti bulkán ket sapasap a mabirukan kadagiti tektoniko a plato ket bumalbaliw wenno makisinnabat. Ti katengngaan a maipapan ti taaw a pantok, kas pagarigan ti Tengnga nga Atlantiko a Pantok, ket adda dagiti kas pagarigan dagiti bulkánn a gapuanan babaen dagiti agbalbaliw a tektoniko a plato a maguguyod a maisinsina; ti Singsing ti Apuy ti Pasipiko ket adda dagiti kas pagarigan dagiti bulkan a gapuanan babaen ti agsinnabat a tektoniko a plata nga agsinsinabat.

Ti sabali pay nga arngian ket ti panangipagarup a ti ""Kileman"" a paset ti Kilimanjaro ket nagtaud manipud ti Kichagga ti ""kileme"", a kayatn a sawen ket ""ti mang-abak"", wenno ""kilelema"", a ti kayatna a sawen ket ""nagbalinen a narigat wenno imposible"". Ti ""Jaro"" a paset ket agbalinen a ""tnaal aidi manipud ti njaare, ti billit, wenno, segun kadagiti sabali a nangibagbaga, ti leopardo, wenno, mabalin a manipud ti jyaro ti karaban.

Ni Christian Wilhelm Walter Wulff (Panangibalikas nga Aleman: [ˈkʁɪstjan ˈvɪlhɛlm ˈvaltɐ vʊlf]; naiyanak idi 19 Hunio 1959) ket maysa nga Aleman a politiko ken abogado. Nagserbi a kas ti Presidente iti Alemania manipud idi 2010 aginggana ti 2012. Maysa a kameng iti Kappon ti Demokrata a Kristiano, nagserbi a kas ti Kangrunaan a Ministro iti estado iti Ababa a Sahonia manipud idi 2003 aginggana idi 2010. Nabutusan isuna a kas Presidente iti 30 Hunio 2010 a panagbutos ti presidente, nga inabakna ti kasupiatna a kandidato a ni Joachim Gauck ken nadagdagus a nagtakem iti opisina, uray no saan pay a nagsapata aginggana idi 2 Hulio.

Ti Tbilisi (Georgiano: თბილისი [tʰˈbiliˌsi] ( denggen)), kadawyan nga ammo babaen ti dati a naganna iti Tiflis, ken masansan a saan a husto a maibalbalikas iti Tiblisi, ket ti kapitolio ken kadakkelan a siudad ti Georgia, mabirukan daytoy kadagiti igid ti Karayan Kura ken agraman iti populasion iti agarup a 1.5 a riwriw nga agtataeng. Napundar idi maika-5 a siglo babaen ti monarko ti taga-ugma a sinaruno ti Pagarian ti Iberia ti Georgia, ti Tbilisi ket nagserbi manipud idin, saan a nagbalbaliw a kas ti kapitolio dagiti nadumaduma a pagarian ken republika ti Georgia. Babaen ti turay ti Rusia, manipud idi 1801 aginggana iti Tiflis ti 1917, daytoyen ti tugaw ti Imperial a Biseroyalidad a nagturturay kadagiti dua a bangir iti intero a kaukaso.